《偈六十三首》
宋代·释道宁

门外春将暮，园林华木残。
灵云消息在，游子莫{满氵换页}顸。
云舒四野，雨泻长空。
花落花开，春来春去。
往复本非移易，迷悟岂有差殊。
急回首，不须疑。
嫩竹抽新笋，寒松长旧枝。
灵云亲悟处，眉上更安眉。

作者简介：释道宁（一○五三～一一一三），俗姓王，歙溪（今安徽歙县）人。祝发蒋山泉禅师，依雪窦老良禅师。踰二年，遍历丛林，参诸名宿。晚至白莲，参五祖法演禅师，顿彻法源。徽宗大观中，住潭州开福寺。政和三年卒，年六十一。为南岳下十四世，五祖法演禅师法嗣。《僧宝正续传》卷二、《嘉泰普灯录》卷一一、《五灯会元》卷一九有传。今录诗一百三十二首。